|  |
| --- |
| Til beboerne |

Dato: 19. marts 2014

**Center for**

**By, Miljø og Erhverv**

Stiager 2

3500 Værløse

Tlf.: 7235 5420

furesoe@furesoe.dk

www.furesoe.dk

**Åbningstider:**

Mandag-fredag kl. 10-14

Torsdag kl. 10-18

furesoe@furesoe.dk

www.furesoe.dk

**Foredrag om forebyggelse af indbrud i Furesø Kommune**

**Nordsjællands Politi og Furesø Kommune inviterer igen til foredrag om forebyggelse af indbrud.**

Da politiet og Furesø Kommune sidst inviterede til en aften med gode råd om indbrud, var der rift om pladserne. Nu inviterer Nordsjællands Politi og Furesø Kommune igen til foredrag om forebyggelse af indbrud.

På møderne vil to af politiets medarbejdere give en status på det forebyggende arbejde i kommunen og dele ud af gode råd til forebyggelse for boligejere og fortælle om, hvordan naboer i både grundejereforeninger og boligselskaber kan hjælpe hinanden med at gøre livet så svært som muligt for tyven.

Foredragene har 2 formål. Det ene formål er at give en status på det forebyggende arbejde i kommunen i forhold til indbrud i beboelse. Der vil i den forbindelse ske en orientering om kampagnen ”Nabohjælp”, der giver mulighed for et endnu tættere samarbejde i nærområderne.

Det andet formål er gennem erfaringsudveksling og vidensdeling mellem grundejerforeningerne, boligforeningerne, kommune og politi at finde nye veje, der kan medvirke til en mindskelse af indbrud i beboelse. Politiet vil i den sammenhæng orientere om muligheden for indgåelse af partnerskaber; i forhold til grundejerforeningerne og boligselskaberne.

Der afholdes i denne omgang tre foredrag:

Mandag 24. marts Kl. 19.00 – 20.30 Bybækskolen

Onsdag 2. april Kl. 19.00 – 20.30 Syvstjerneskolen

Tirsdag 8. april Kl. 19.00 – 20.30 Hareskov skole

Foredragene er åbne arrangementer uden tilmeldning

Politiet opfordrer også til at melde mobiltelefonen til SMS-projektet ”Tryk Politi”, som man kan tilmelde sig via [www.hjaelppolitiet.dk](http://www.hjaelppolitiet.dk/) eller læse mere om nabohjælp på  [www.nabohjælp.dk](http://www.nabohjælp.dk/).

Med venlig hilsen

Nordsjællands Politi og Furesø Kommune